62024CO0450_INF
Sklep Sodišča (deveti senat) z dne10. februarja 2025 –[Cudu] (
i
)
(Zadeva C‑450/24)
„Predhodno odločanje – Člen 99 Poslovnika Sodišča – Odgovor, o katerem je mogoče jasno sklepati iz sodne prakse – Člen 17 Listine Evropske unije o temeljnih pravicah – Lastninska pravica – Okvirni sklep 2005/212/PNZ – Zaplemba premoženjske koristi, pripomočkov in premoženja, ki so povezani s kaznivimi dejanji – Nacionalna ureditev, ki določa, da se premoženje, uporabljeno za storitev kaznivega dejanja nezakonitega raztovarjanja blaga v tranzitu, odvzame v korist zadevne države članice – Blago v lasti tretje osebe“
Pravosodno sodelovanje v kazenskih zadevah – Okvirni sklep o zaplembi premoženjske koristi, pripomočkov in premoženja, ki so povezani s kaznivimi dejanji – Področje uporabe – Zaplemba – Pojem – Nacionalni ukrep, na podlagi katerega se premoženje v lasti dobroverne tretje osebe, uporabljeno za storitev kaznivega dejanja nezakonitega raztovarjanja blaga v tranzitu, odvzame v korist države – Ukrep, ki ga je odredilo nacionalno sodišče v zvezi s kaznivim dejanjem in ki vodi do trajnega odvzema zaseženega premoženja – Vključitev – Temeljne pravice – Lastninska pravica – Nacionalna ureditev, ki omogoča, da se premoženje v lasti dobroverne tretje osebe, uporabljeno za storitev kaznivega dejanja nezakonitega raztovarjanja blaga v tranzitu, odvzame v korist države – Nedopustnost
(Listina Evropske unije o temeljnih pravicah, člen 17(1); Direktiva Evropskega parlamenta in Sveta 2014/42, člen 2, točka 4; Okvirni sklep Sveta 2005/212, uvodna izjava 3 in člen 2(1))
(Glej točke od 26 do 31 in točko 1 izreka.)
Izrek
Člen 2(1) Okvirnega sklepa Sveta 2005/212/PNZ z dne 24. februarja 2005 o zaplembi premoženjske koristi, pripomočkov in premoženja, ki so povezani s kaznivimi dejanji, v povezavi s členom 17(1) Listine Evropske unije o temeljnih pravicah
je treba razlagati tako, da
nasprotuje nacionalni ureditvi, ki omogoča odvzem pripomočka, uporabljenega za storitev kaznivega dejanja nezakonitega raztovarjanja blaga v tranzitu, če je ta pripomoček v lasti dobroverne tretje osebe.
(
i
)	Ime te zadeve je izmišljeno. Ne ustreza resničnemu imenu nobene od strank v postopku.